Du har selv svaret. Du skriver det direkte. Du vil ikke finde dig i at blive behandlet på den måde, men du kan godt acceptere, at din svigerfamilie har de dynamikker. Det er da lige præcis løsningen. De gør sådan, men du gør sådan. Hun har haft et meget stort råderum, og det er ikke din opgave at stoppe den dynamik, men du kan sætte grænser for dig selv. Hvis hun overfuser dig, så sig fra. Jeg kan selv synes, det er lidt besynderligt, når folk melder store livsbegivenheder ud på de sociale medier, men det er et personligt valg, som du og din mand traf, så stå ved det. Hvis du vil have en tyran i dit liv, så lad hende fortsat styre, hvis ikke, så sæt grænser for dig selv. Jeg er træt af at opleve så mange mennesker liste rundt om en enkelt person, fordi de ikke tør sige fra. Det sker i virkelig mange hjem. Folk opfører sig ofte idiotiske, fordi vi giver dem lov. Du lyder fornuftig. Du gennemskuer, hvad der sker. Sig fra, når det går ud over dig.